Hamlet (film fra 1948)

Hamlet er en britisk dramafilm fra 1948 basert på Shakespeares klassiske drama med samme tittel. Den er regissert og produsert av Laurence Olivier. Olivier bekler også hovedrollen som Hamlet, mens andre sentrale roller spilles av Basil Sydney, Eileen Herlie og Jean Simmons. Filmen ble belønnet med fire Oscar, inkluderte for Beste film. Den ble også belønnet med «Gran Premio Internazionale» ved Filmfestivalen i Venezia.

Hamlet er blitt beskrevet som den mest legendariske filmatiseringen av det klassiske stykket til William Shakespeare.Nettavisen – Oscar 1940-1959 (03.03.06) Hamlet var den første britiske filmen som fikk Oscar for beste film.

 Handling 
Hovedrollen i Hamlet er prins Hamlet av Danmark, sønn av den nylig avdøde kong Hamlet. Etter dødsfallet går kongens bror Claudius hen og ekter den døde kongens enke Gjertrud (og prins Hamlets mor).

Filmen følger den generelle historien i stykket, men kutter nesten halvparten av dialogen, og inkluderer en fortellerstemme som representerer Hamlets grunnleggende problem som ubesluttsomhet.

 Om filmen 
Filmkritikerne
Hamlet har fått så mye som 91 % på Rotten Tomatoes.

Den ble godt mottatt av VG anmelder, som i 1948 skrev: «Hamlet er en av de skjønneste filmer som er laget i England, kultivert i fotografering, spill og tale og av form annerledes enn «Henrik V». Olivier — som naturligvis selv spiller hovedrollen — er både produsent og instruktør, og han har i planleggingen av filmen lagt vekt på å stramme inn handlingen, klarlegge den vidløftige intrigen og skape spenning mellom de mange monologene. Dette har han greid, og det er imponerende
at han allikevel bevarer skuespillets eiendommelige, litt langsomme rytme».VG - Julens filmpremierer (27.12.1948, s3)Journalist Sven Egil Omdal beskrev den i 2010 på følgende måte: «To see or not to see? Definitivt det første. Laurence Olivier, som også regisserte, satte en standard for hvordan den hevngjerrige danske prinsen skal spilles''».Aftenbladet – Oscar på 40-tallet (18.02.2010) 

 Rollebesetning 
 Laurence Olivier – Hamlet, prins av Danmark
 Eileen Herlie – Gertrude, dronning av Danmark, Hamlets mor
 Basil Sydney – Claudius, kong av Danmark, Hamlets onkel
 Norman Wooland – Horatio, Hamlets venn
 Felix Aylmer – Polonius, Lord Chamberlain, kongens rådgiver, Ophelias far
 Terence Morgan – Laertes, Polonius sønn
 Jean Simmons – Ophelia, Polonius datter
 Peter Cushing – Osric, hovman
 Stanley Holloway – graveren Russell Thorndike – presten ved Ophelias begravelse
 John Laurie – Francisco, en soldat
 Esmond Knight – Bernardo, en offiser
 Anthony Quayle – Marcellus, en offiser
 Niall MacGinnis – sjøkapteinen
 Harcourt Williams – første skuespiller, prologen
 Patrick Troughton – Kongen på scenen
 Tony Tarver – Dronningen på scenen
 Christopher Lee – spydbærer

 Priser 
Oscar
 Oscar Kategori Oscar for beste mannlige hovedrolle Laurence Olivier Oscar for Beste Art Direction  Roger FurseCarmen Dillon  Oscar for beste kostymedesign Roger Furse Oscar for beste film J. Arthur Rank-Two Cities Film(Laurence Olivier, producer) Nomineringer Kvinnelige birolle Jean Simmons Musikk William Walton Regi Laurence OlivierAndre priser
 1948 – Filmfestivalen i Venezia – Gulløven (Gran Premio Internazionale) 
 1949 – BAFTA Award – Beste film
 1949 – Bodilprisen – Beste europeiske Film
 1949 – Golden Globe Award – Beste utenlandske film
 1949 – Golden Globe Award – Beste mannlige hovedrolle (Laurence Olivier)

 Referanser 

 Eksterne lenker 


Kategori:Oscar for beste film
Kategori:Britiske dramafilmer
Kategori:Historiske filmer
Kategori:Hamlet
Kategori:Filmer fra 1948
Kategori:Engelskspråklige filmer
Kategori:Filmer basert på verk av William Shakespeare